钦定古今图书集成/明伦汇编/闺媛典/第144卷 > 周孟德妻钱氏
## 钦定古今图书集成/明伦汇编/闺媛典/第144卷 > 周孟德妻钱氏

按《苏州府志》：“钱氏，常熟直塘里人，周孟德妻。居人率
负贩射利，孟德独贫，生子玉，甫八月夫亡。氏年二十
九，内外亲族无可依赖，家益残破。父母及夫族皆劝
改适，钱抱玉泣曰：‘天乎！舍此安归’！遂以死誓。有复言
者，辄大怒，惟闭门绩纺。玉稍长，命之从师学书，出与
贤者游。既壮，为之娶妇，凡历艰苦二十馀年。玉精于”
书法，四方求者辐至，家渐饶钱含贻弄孙，年八十馀
卒。弘治己酉，沈周为之画图，图藏缪侍讲家，少保陆
完作赞。